rlitschk/wikidir huggingface dataset:
Lyman Ward is de Naam von Lyman Ward (* 1941), kanaadsch Schauspeler, Lyman M. Ward (1836–1909), US-amerikaansch Generaal. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
The Magnificent Ambersons betekent The Magnificent Ambersons, Roman vun Booth Tarkington ut dat Johr 1918, The Magnificent Ambersons, Film vun Orson Welles ut dat Johr 1942. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Erhard „Sepp“ Wunderlich (* 14. Dezember 1956 in Augsborg; † 4. Oktober 2012 in Köln), weer en düütschen Handballspeler. Sien Speelpositschoon weer de linke Rüchruum. Wunderlich hett sien Loopbahn bi’n FC Augsburg anfungen un wessel vun dor 1976 to’n VfL Gummersbach, woneem he bit 1983 speelt hett. Vun 1976 bit 1986 hett he ok in de düütschen Natschonalmannschop speelt. In disse teihn Johren hett he 140 Spelen für Düütschland maakt un dorbi 504 Doren smeten. Vun Gummersbach güng he 1983 för een Johr na’n FC Barcelona, keem dorna aver wedder torüch in de Handball-Bundsliga un speel bi’n TSV Milbertshofen, woneem he bit 1989 spelen de. Dorna is he na’n VfL Bad Schwartau wesselt. 1991 hett he na den Opstieg mit de Mannschop in de Bundsliga sien aktive Loopbahn opgeven. Wunderlich is dorophen torüch na’n TSV Milbertshofen gahn un hett dor as Manager arbeit, Mit sien ehmoligen Bundstrainer Vlado Stenzel haal he de Düütsche Viezmeesterschop an de Isar un mit den ungaarschen Trainer András Pecsenye den Europapokal vun de Pokalwinners. Anfang 1993 hett he in een Speel gegen Düsseldörp sogor för fief Minuuten wedder as Speler op’n Platz stahn, vunwegen dat de Vereen to wenig Speler harr. He weer dorna noch
Edgar Welch Leonard (* 19. Juni 1881 in West Newton, Massachusetts; † 7. Oktober 1948 in New York City) weer en US-amerikaansch Tennisspeler. Bi de Olympisch Sömmerspelen 1904 in St. Louis wunn he gemeensam mit Beals Coleman Wright den Titel in’ Herrendüppel. Dorto kunn he sück in’t Eenzel ok noch de Brozemedaille halen. Anner Turniere hett he aber nich wunnen. Wright un Leonard hörrn to de glieker Johrgang an de Harvard University, wor Leonard 1903 sien Afsluss makt hett. Nah dat Studium hett Leonard in de Textilfirma vun sien Vader arbeit. 1915 hett he in New York City de Brokerfirma Moore, Leonard, & Lynch grünnd. Bill Mallon, Ian Buchanan:Quest for Gold. Leisure Press New York City 1984 ISBN 0-88011-217-4 Edgar Welch Leonard in de Datenbank vun Sports-Reference.com (engelsch)
De Rasenkraftsport sett sik ut de dree Disziplinen Hamerworp, Gewichtworp un Steenstöten tosamen. De Reedschoppen sünd dorbi ünnerscheedlich swoor. Dat is afhangig vun de Öllersgruppen, de in ünnerscheedliche Gewichtsklassen indeelt sünd. Op disse Wies warrt lichtere Athleten nich benadeeligt un künnt ok Meesterschoppen un Rekorden winnen. Dorto kummt en Mannschopsweertung, de jümmers een Athlet ut jede Gewichtsklass vun en Öllersgrupp tosamenfaat. De eersten Düütschen Meesterschoppen inn Rasenkraftsport hebbt 1913 in Kassel stattfunnen. Siet 2001 gifft dat in de Sportoort ok Eurpomeesterschoppen, de all twee Johren afhollen warrt. De eersten weern in München. In’t Johr 2005 is för de Bundsligaweertung vun de Mannslüüd en Relativweertung inföhrt worrn. Anners as bi de Dreekampweertung, de vörher begäng weer, warrt hier de Dreekampleistung vun en Athlet noch dör sien Liefgewicht deelt, dat he vör den Wettkamp harr. En Mannschop sett sik dorbi ut veer Lüüd tohopen. Websteed vun’n Düütschen Rasenkraftsport- un Tautreck-Verband Histoorsche Entwicklung op de Siet vun’n TSV Deggendorf Düütsche Rasenkraftsport- un Tautreck-Verband Websteed Rasenkraftsport-Europameesterschoppen
Dune (op plattdüütsch so veel as „Düün“; dt. Titel: Der Wüstenplanet) is en Science-Fiction-Film ut dat Johr 1984, den de Speelbaas David Lynch na de Romanvörlaag mit glieken Naam vun Frank Herbert. Ünner de Dorstellers sünd Kyle MacLachlan, Jürgen Prochnow, Sting un Patrick Stewart. De Film speelt wiet in de Tokunft: De Minschheit hett dat Weltall besiedelt un de verfeendten Adelshüüs striet sik üm de Herrschop. De Hartog Leo Atreides kriggt vun den Imperator Shaddam IV. de ne’e Lehnsherrschop över den Wöstenplanet Arrakis överdragen, de ok Dune nöömt warrt. Alleen op disse wöösten Welt gifft dat de Droog Spice, de mit resenhaftige Oornmaschienen afboet waart. De Droog warrt bruukt, üm in’t de Ruumfohrt mit Överlichtsnelligkeit reisen to künnen un togliek de Levensduer to verlängern. Man, de sadistische un gresig utsehn Baron Vladimir Harkonnen, den sien Huus al siet lange Tiet mit dat vun Atreides verfeendt is, klamüstert düstere Plaans ut, woans he Leto un sien Familie tonichten maken kann. So will he de Herrschop över Arrakis torüch kriegen. De Imperator markt intwüschen, dat de Influss vun Leto in’n Raat vun de Planeten jümmer grötter warrt, un is bito ok bang för de Schallwapen vun de Atreides, dat he den Baron
Dune (engelsch för Düün) betekent Dune, Science-Fiction-Roman vun Frank Herbert ut dat Johr 1965, Dune, Film vun David Lynch ut dat Johr 1984 na den Roman, Frank Herbert’s Dune, Feernsehdreedeler na den Roman ut dat Johr 2000, Dune, Brettspeel in de Dune-Welt ut dat Johr 1979, Dune, Sammelkoortenspeel to de Dune-Welt ut dat Johr 1997, Dune, Videospeel ut dat Johr 1992, Dune II, Videospeel ut dat Johr 1992, Dune 2000, Remake vun dat Speel Dune II ut dat Johr 1998, Emperor: Battle for Dune, Dune-Videospeel ut dat Johr 2001, Frank Herbert’s Dune, Videospeel ut dat Johr 2011, Dune, C++-Bökeree to’n Lösen vun partielle Differentialglieken, Dune, düütsche Musikgrupp, Dúné, däänsche Rockgrupp, Dune, Musikalbum vun de düütschen Grupp ut dat Johr 1995, Dune, Musikalbum vun Klaus Schulze ut dat Johr 1979, Dune, Musikalbum vun de japaanschen Grupp L’Arc-en-Ciel. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
En Nevenwirken is bi Heelmiddels de Effekt, dat blangen de wullte Hööftwirken optreden deit. Gliekbedüden dorto is de Utdruck nich-wünschte Heelmiddelwirken. Na de Definitschoon vun’t Gesett sünd Nevenwirken „de nich-wullten schäädlichen Reakschonen, de vörkamt, wenn en Heelmiddel so anwennt warrt, as dat vörsehn is“. Mitünner künnt Nevenwirken aver ok en go’en Effekt op en Krankheitsverloop hebben. In’n wieteren Sinn kann ok dat Utbilln vun en Sucht oder Afhangigkeit to de Nevenwirken tellt warrn. Afgrenzt sünd dorgegen Nevenwirken, de vun en Överdoseren kamt, vunwegen dat dat Heelmiddel denn nich so anwennt warrt, as dat vörsehn is, as ok bi Wesselwirken mit annere Stoffen. De düütsche Pharmakoloog Gustav Kuschinsky (1904–1992) hett to dat Thema mol seggt: „Wenn een vertellt, dat en Stoff keen Nevenwirken wiest, denn besteiht de starke Verdacht, dat de Stoff ok keen Hööftwirken hett“. De Wirken un den Wirkmechanismus ünnersöcht de Pharmakodynamik. Nevenwirken laat sik ünnerdelen in: Heelstofftyypsche un dosisafhangige Nevenwirken (tomeist mit de Hööftwirken verwandt) Dosisunafhangige Nevenwirken (to’n Bispeel Överfienföhlingkeitsreakschoon). De Dokter un de Patient mööt sülvst överleggen, wat sik dat Risiko vun de Nevenwirken mit den Nütten vun’t Heelmiddel gegenreken lett, afhangig dorvun, wo swoor de Krankheit is. Af un to künnt Nevenwirken ok goot för de
Nancy Richey (* 23. August 1942 in San Angelo, Texas) is en ehmalge US-amerikaansch Tennisspelerin. In hör Loopbahn wunn se 6 Grand-Slam-Turniere in’t Eenzel un Düppel, dorünner 1967 de austraalsch Meesterschapen (gegen Lesley Turner Bowrey) un 1968 de franzöösch Meesterschapen (gegen Ann Haydon Jones). 1969 wunn se mit de amerikaansch Mannschap den Federation Cup. An’ Enn vun dat Johr stunn se up Platz 2 vun de Tennis-Weltranglist. Richey weer van 1970 bit 1976 mit Kenneth Gunter verheiraadt. Nahdem se schett wurrn weern, hett se hör Deerns-Naam weer annommen. Se is de Süster vun den Tennisspeler Cliff Richey. 2003 wurr se in de International Tennis Hall of Fame upnommen. ITF-Profil (engelsch) Fed-Cup-Statistik vun Nacy Richey (engelsch) Nancy Richey in der „International Tennis Hall of Fame“ (engelsch; mit Bild)
Airplane II: The Sequel is de Titel vun en US-amerikaansche Filmkummedie ut dat Johr 1982. Di Film stellt en Parodie op de Katastrophenfilmen ut de 1970er Johren dor un föhrt dat Kunzept un de Geschicht vun den Film Airplane! vun 1980 wieter. Vele rullen ut den eersten Film sünd wedder mit dorbi, wiel de Produkschoonskru grotendeels uttuuscht weer. Dat Dreihbook hett Ken Finkleman schreven, de ok Speelbaas weer. De Mayflower I ünnernimmt mit sien Passageren de eerste kommerzielle Reis na’n Maand. Man, al kort na’n Start gifft dat düchtige Maleschen an Boord, vunwegen dat bi’n Bo teemlichen Murks maakt woorn is. De Piloten vun den Fleger versöökt den Boordreekner afstostellen, de nich mehr ünner Kontroll to bringen is, un warrt foorts vun’t boordegene Sekerheitssystem an de Siet maakt. An Boord vun de Ruumfähr is ok de traumatiseerte Air-Force-Veteran Ted Striker, de as Testpilot över den Murks Bescheed wüss, man dör en Inwiesen in en Irrenanstalt to’n Swiegen bröcht warrn schüll. He künn aver rechttietig utrieten un noch en Platz in de Mayflower kriegen, vunwegen dat ok sien Fründin Elane dor as Stewardess arbeit. Dör de Fehlfunkschoon vun’n Boordreekner drauht de Fähr in de Sünn to störten, also övernimmt Ted dat
Christopher Rave (* 20. Februar 1881 in Hamborg; † 13. Januar 1933 ok dor) weer en düütsch Maler un Polarforscher as ok Perfesser. Rave weer en bekannt, in Hamborg leven Schippsmaler. Tüschen 1900 un 1909 hett he de 8000 Johr vun de Seefohrtshistorie in 300 Biller tosommenfaat, de 1911 in Hamborg utstellt un ansluutend eenzeln verköfft wurrn. 1910 hett he dat Stranden vun den Laeisz-Fievmaster Preußen vör Dover an Bord mit beleevt. De Preußen weer mit en Damper kollideert. As Kameramann hörr he to de Besatten vun dat Schipp Herzog Ernst, dat 1912 en Nordpolarmeer-Expeditschoon ünner de Führung vun Herbert Schröder-Stranz un Alfred Ritscher as Kapitän ünnernehm. Vun de 15 Besattensliddmaaten hebbt blots söben överleevt, dorünner ok Rave un de Geoloog Dr. Hermann Rüdiger, de vun Rave bi vull Verstand een Foot amputeert wurrn muss. Rave hett disse Expeditschoon ünner annern up en 35-mm-Film fasthollen. Nah sien Trüggkehr entstunn dorut en Speelfilm vun 90 Minüten Längt, de aber in den Wirren vun den Tweeten Weltkrieg överweegend verloren gung, as sowohl dat Archiv vun de UFA in Berlin as ok dat Atelier vun Rave in Hamborg utbombt wurrn. Um 2006 rüm wurrn enkeld Sequenzen vun rund acht Minüüt vun dat Filmmaterial
O’Bannon is de Familiennaam von Charles O’Bannon (* 1975), US-amerikaansch Basketballspeler, Dan O’Bannon (1946–2009), US-amerikaansch Dreihbookschriever, Ed O’Bannon (* 1972), US-amerikaansch Basketballspeler, Frank O’Bannon (1930–2003), US-amerikaansch Politiker, Helen O’Bannon (1939–1988), US-amerikaansche Weertschopswetenschopperin, Presley O’Bannon (1776–1850), US-amerikaansch Soldaat, Rockne S. O’Bannon (* 1955), US-amerikaansch Schriever, Filmproduzent un Speelbaas. O’Bannon betekent O’Bannon, Park in Kentucky, USA, O’Bannon Woods State Park, Park in Indiana, USA. Kiek ok bi: Bannon. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
John Bertrand Gurdon (* 2. Oktober 1933 in Dippenhall, Hampshire, England) is en britisch Entwicklungsbioloog un ehmalger Perfesser an de University of Cambridge. Gurdon hett de Bedüüden vun den Nukleolus vun de Zelle utforscht. He legg buterdem mit sien Arbeiten to de Transplantatschoon vun Zellkarns de Grundlaag för dat Klonen vun Deerten. 2012 kreeg he gemeensam mit Shin’ya Yamanaka den Medizin-Nobelpries. Gurdon kreeg 1956 an dat Christ-Church-College, Oxford, en B.A. in Zoologie un 1960 sien Doktertitel Ph.D. in Embryologie. Ok dornah bleev he an dat Christ-Church-College, harr aber Forschensupenhollen an dat California Institute of Technology in Pasadena un de Carnegie Institution in Baltimore. 1983 kreeg he as Nahfolger vun Alan Lloyd Hodgkin en Professur an de University of Cambridge, de he bit 1990 inneharr. Gurdon steiht siet 1990 den Wellcome Trust/Cancer Research UK Institute vun de University of Cambridge vör, dat hüüd Gurdon Institute heet. He leit wiederhen sülvst (Stand 2010) en vun de 20 Forschensgruppen an dit Institut. Dordör, dat Gurdon ut Zellen, de de Zellkarn vun verscheeden Zellen vun verscheeden Riepstadien transplanteert wur, utwussen, geschlechtsriep Deerten herantrecken kunn, hett he nahwiestz, dat sück dat Genom (vun wenigen Utnahmen afsehn) wiels de Entwicklung vun en Individuum nich ännert. Dat
Shin’ya Yamanaka (japaansch: 山中 伸弥, Yamanaka Shin’ya; * 4. September 1962 in de Präfektur Ōsaka) is en japaansch Dokter un Stammzellenforscher. He is Perfesser an dat Institute for Frontier Medical Sciences (japaansch: 再生医科学研究所}}, Saisei Ikagaku Kenkyūjo) an de Universität Kyōto. 2012 kreeg he gemeensam mit John Bertrand Gurdon den Medizin-Nobelpries. 1987 hett Shin’ya sien Medizinstudium an de Universität Kōbe afslooten. 1993 hett he sien Doktertitel an de Städtisch Universität Ōsaka. Dornah hett he sien Assistenzzeit in de orthopädisch Chirurgie an dat National Osaka Hospital makt un weer as Postdoktorand an dat Gladstone Institute of Cardiovascular Disease in San Francisco. 2006 gelung dat sien Team un hüm, induzeert pluripotente Stammzellen (iPS-Zellen), pluripotente Stammzellen, ut Bindegewebszellen vun Müüs to maken. 2007 ghebbt se den glieker Spood mit minschlichen Bindegewebszellen schafft. För de künstlich Herstellen vun Stammzellen kreeg Shin’ya in' November 2007 den Meyenburg-Pries vun dat Düütsch Krebsforschenszentrum (DKFZ). 2008 wurr Shin’ya gemeensam mit Hans R. Schöler un Irving Lerner Weissman mit den Robert-Koch-Pries uttekent, as ok gemeensam mit Ian Wilmut un Keith Campbell mit den Shaw Prize. 2009 kreeg he den Canada Gairdner International Award un gemeensam mit John Bertrand Gurdon den Albert Lasker Award for Basic Medical Research. 2010 wurr he
De Kiekbarg is en Barg in de Horbörger Bargen, de bet op 127 m över NN reckt. De Barg liggt op dat Rebeed von dat Dörp Vohrendörp in de Gemeen Rosengoorn, Landkreis Horborg. Dicht bi löppt in’n Noordoosten de Grenz von Neddersassen na Hamborg langs. Vohrendörp liggt in’n Süüdoosten von’n Kiekbarg. In’n Noorden is Ehstörp un in’n Westen Alvsen. Al an’t Enn von dat 19. Johrhunnert is op’n Kiekbarg, de dunn ok woll noch Umseihers Barg nöömt worrn is, von Heinrich Peters en Gasthuus boot worrn, dat Peters Höh’ heten hett. Hebbt jümmer veel Utfloogsgäst den Kiekbarg besöcht. 1912 is op’n Kiekbarg de Bismarcktoorn boot worrn, de bet 1945 stahn hett un denn von düütsche Truppen sprengt worrn is. Dat Butenmuseum op’n Kiekbarg is 1953 von Willi Wegewitz grünnt worrn. 1969 hett dichtbi de Wildpark Swarte Bargen apenmaakt. Siet 2003 föhrt ok en Bus von’n HVV na’n Kiekbarg.
David Jeffrey Wineland (* 24. Februar 1944 in Milwaukee) is en US-amerikaansch Physiker un Nobelpriesdräger. Wineland kreeg 1965 den BA an de University of California un kreeg 1970 bi Norman Foster Ramsey an de Harvard University sien Doktertitel. Dornah weer he bi Hans Dehmelt an de University of Washington, bevör he 1975 an dat National Institute of Standards and Technology (NIST) in Boulder (Colorado) gung, wo he sück mit Frequenzstandards un Ionenfallen befaaten deiht. He is bekannt för de Entwicklung vun Technologien för Quantencomputer mit Ionenfallen un an dat NIST Baas vun de Ion Storage Group. 1990 kreeg he den Davisson-Germer-Pries, 1990 den William F. Meggers Award vun de Optical Society of America, 1998 den I. I. Rabi Award vun de IEEE un 2001 den Arthur-L.-Schawlow-Pries für Laserphysik. 2007 kreeg he de National Medal of Science un 2010 tosommen mit Peter Zoller un Juan Ignacio Cirac Sasturain de Benjamin-Franklin-Medaille för Physik. 2009 kreeg he dorto de eersten Herbert-Walther-Pries. All 1992 wurr he in de National Academy of Sciences wählt. 2012 wurr hüm gemeensam mit den Franzosen Serge Haroche de Nobelpries för Physik tospraken. url=http://www.aip.org/history/acap/biographies/bio.jsp?winelandd, David Wineland, engelsch, afropen an' 9. Oktober 2012) http://www.mpq.mpg.de/cms/mpq/news/awards/09_10_20.html Auszeichnung für Haroche und Wineland: Physik-Nobelpreis geht
Serge Haroche (* 11. September 1944 in Casablanca, Marokko) is en franzöössch Physiker un Nobelpriesdräger. He is bekannt för Experimente to de Grundlagen vun de Quantenmechanik. Haroche studeer van 1963 bit 1967 Physik an de École normale supérieure un de Faculté des Sciences der Universität Paris. 1967 wurr he promoveert (Doctorat de 3e cycle) un 1971 kreeg he sien tweeten Doktertitel (in dat dormalig tweestufig franzöösch System Doctorat és sciences physiques). Sien Doktervader weer de latere Nobelpriesdräger Claude Cohen-Tannoudji. 1967 wurr he Professeur Agrégé för Physik un to glieker Tiet Attaché de Recherche des CNRS; dor wurr he 1971 to'n Chargé de Recherche un 1973 to'n Maître de Recherche befördert. Af 1973 weer he buterdem Maître de conférence an de École Polytechnique un af 1974 Perfesser an de Universität Paris VI (Pierre et Marie Curie), wat he bit 2001 ok bleev. 1991 wurr he Seniorliddmaat vun dat Institut universitaire de France, wat 1996 um wiedere fiev Johr verlängert wurr. Siet 2001 is he Perfesser an dat Collège de France un Inhaber vun den Lehrstohl för Quantenphysik. He weer ünner annern Gastperfesser an de Yale University (1983 bit 1993), dat Massachusetts Institute of Technology, de Harvard University (1981), Stanford University, de
Pierre Mignard (* 17. November 1612 in Troyes; † 30. Mai 1695 in Paris) weer en vun de bedüüdenst franzöösch Porträt-Maler in dat Tietöller vun den klassizistischen Barock. Mignard hett tosommen mit Philippe de Champaigne un Hyacinthe Rigaud de Entwicklung vun dat Genre in' Loop vun dat 17. Johrhunnert präägt. He hett neben karklich Warken (Kuppelbild in Val-de-Grace, Paris) vör allen Madonnenbiller, so nömmt „Mignardes“ as to'n Bispeel La Vierge à la grappe, as ok mythologisch un allegorisch Warken schafft. Jean-Claude Boyer: Pierre Mignard. Paris, Cinq continents 2008, ISBN 8874394284 Pierre Mignard. Mehr Biller, Videos oder Audiodateien to’t Thema gifft dat bi Wikimedia Commons. Warken vun Pierre Mignard bi Zeno.org DNB-Katalog
De Naturgesett Partei (offiziell: NATURGESETZ Partei, Aufbruch zu neuem Bewusstsein) weer en Lüttpartei in Düütschland, de 1992 grünnt weer un bit 2004 Bestand harr. De Naturgesett Partei wull en Politik opboen, de dat Verstahn vun de Naturgesetten mit Hülp vun Tranzendentale Meditatschoon (TM) ünnerstütten schüll. Bito schülln de Prinzipien vun de TM in de Politik opnahmen warrn. De Partei harr na egen Utseggen dat Teel 10.000 Straafanzeigen gegen Politikers to stellen. Dormit wull se jem för jemehr vörgeevliche Mitschuld an „Verbreken“ un „Gesundheitsschadens“ as Naklapp vun’t Ignoreren vun de vörslahn Bewusstwesentechniken (as de TM) to Verantwoortung tehn. 1.500 Anzeigen sünd an’t Enn dorbi rutkamen, ünner annern ok gegen den Bundskanzler. Se weern aver vun de Staatsafkaatschop Berlin as gegendstandslos torüchwiest. Na de vun Maharishi Mahesh Yogi verkünnte Lehr wull de Partei de Kosten för de Gesundheit üm mehr as 50 % minnern un in vele annere Rebden ok Lösungen anbeden. Butendem hett de Naturgesett Partei dat Inföhren vun’n Euro aflehnt jüst so as gentechnische Ännern vör allen bi Levensmiddels. Bekannt worrn is de Partei sünners ok dör „Yogische Flegers“. De hebbt vertellt, dat se een Levitatschoonstechnik utföhrn deen, de vun den Yoga-Grünner Maharishi Patanjali al vör Johrdusende in de so
Jewgeni Igorjewitsch Tarelkin (russisch Евгений Игоревич Тарелкин; * 29. Dezember 1974 in Perwomaiski, Oblast Tschita, RSFSR) is en russisch Kosmonaut. Siet 1998 hett he as führen Test-Ingenieur an dat Kosmonautenutbillenszentrum ZPK arbeit. Tarelkin wurr in’ Oktober 2003 as Ruumfohrer utwählt un hett sien Utbillen van 2003 bit 2005 maakt. He is an' 23. Oktober 2012 mit Sojus TMA-06M to de ISS flagen un deent dor den ISS-Expeditschonen 33 un 34 as Bordingenieur. Mark Wade, Tarelkin, http://www.astronautix.com/astros/tarelkin.htm, Herutgever Encyclopedia Astronautica, afropen an’ 11. Oktober 2012 Körtbiographie bi spacefacts.de
Alexander Wittek (* 12. Oktober 1852 in Sisak; † 11. Mai 1894 in Graz) weer en öösterrieksch-ungaarsch Architekt un Schachspeler. Wittek weer hööftsächlich as Architekt in Bosnien un Herzegowina wiels de öösterrieksch-ungaarsch Monarkie tätig. So hett he ünner annern dat Raathuus vun Sarajevo entworfen. Wittek weer aber ok Schachmeester: 1880 in Graz keem he up den veerten Platz vör Berger, J. Schwarz, Emil Schallopp un Noa. 1881 in Berlin reck he den deelten 5.-6. Platz in den 2. DSB-Kongress vör ünner annern Johannes Minckwitz, Joseph Schwarz, Johann Berger un Louis Paulsen. Sieger wurr dormals Joseph Henry Blackburne. 1882 in Wien keem he up den 9. Platz un bleev dormit noch vör Michail Tschigorin un Henry Edward Bird un annern. Wittek is in en psychiatrisch Krankenhuus in Graz in dat Johr 1894 storven, nahdem man bi hüm en "paralytische Geisteskrankheit" faststellt harr. De Ümstände vun sien Dood sünd aber ümstreeden: Een Born seggt, dat Wittek Sülvstmord begahn hett. Dorgen verklort de Klinik vun Graz, dat Wittek dor an Tuberkulose storven is. P. Feenstra Kuiper: 100 Jahre Schachturniere, 1964 W. Ten Have N.V., Amsterdam, ahn ISBN Spelerprofil up chessmetrics.com Partien vun hüm up chessgames.com Sarajevo - Bosnia and Herzegovina – Attractions, sarajevo-guide.com,
Kurt Gravemeier (* 23. September 1957 in Lengerich (Westfalen)) is en ehmalger düütsch Springrieder un ehmalger Bundstrainer vun de düütsch Springrieder. As Gravemeier acht Johr old weer, fung he mit dat Rieden an. He kreeg de Utbillen vun sien Vader. Mit 15 Johr wurr he Westfalenmeester in de Dressur. To glieker Tiet hett he aber ok sien eerst S-Springen maakt un hett beslooten, sück ganz up den Springsport to konzentreeren. Bi Herbert Meyer hett he sien Utbillen to’n Peerwert maakt. 1988 wurr he Gestütsleiter bi Hendrik Snoek. Een vun sien gröttsten Spood as Rieder weer de Sieg bi den Grooten Pries vun de Bundsrepublik Düütschland 1992 in Düörpm. Kurt Gravemeier hett an 33 Natschonenpries deelnommen. 1995 hett he sien Loopbahn ut gesundheitlich Grünnen afslooten. Van 1997 bit 2000 weer Gravemeier Bundstrainer vun de Junioren un Jung Rieder un dornah bit 2008 Bundstrainer vun de düütsch Springrieder. Af 2013 is he Trainer vun de belgisch Springrieder. Kurt Gravemeier is verheiraadt un hett dree Kinner. He leevt in Sendenhorst in Noordrhien-Westfalen. 1973: 3. Platz bi de Junioren-Europameesterschapen in de Mannschap 1975: 2. Platz bi de Junioren-Europameesterschapen in de Mannschap 1992: 1. Platz in’ Grooten Pries vun de Bundsrepublik Düütschland Körtbiographie vun Kurt